ארבע-עשרה אוקטבות (אלבום)

ארבע-עשרה אוקטבות הוא אלבום בביצוע ההרכב המוזיקלי ארבע-עשרה אוקטבות. האלבום הוקלט באולפני טריטון ויצא בחברת ישראפון. הוא הוסב לתקליטור בשנת 1994 ויצא בסדרת "כנען של פעם" בחברת הליקון.

השירים באלבום
האלבום כולל 12 שירים, מהם שלושה קטעים אינסטרומנטליים. בין השירים:
 "הסבון שבמקלחת" שכתב עודד בארי הוא מעין שיר המשך מפוכח לשיר הילדים "הסבון בכה מאוד" של מרים ילן שטקליס, ולשירי ילדים נוספים של אותה התקופה. "הסבון בכה מאוד" התפרסם לאחר 7 שנים בלחנו של צביקה פיק לפסטיבל שירי הילדים.
 "דמעות של מלאכים" שהלחין רכטר כבר בגיל 16 למילים של בן כיתתו דן מינסטר בעיבוד רביעיית מיתרים. מאוחר יותר, רכטר ביצע את השיר עם יהודית רביץ במופע המשותף שלהם, "באופן קבוע וחד פעמי", שעלה ב-1979 ותועד כאלבום. גם אריק איינשטיין, עפרה חזה ואסתר עופרים העניקו ביצוע משלהם לשיר.
 "To Be Alone" שמושר באלבום באנגלית בוצע בהמשך על ידי אריק איינשטיין באלבום "האהבה פנים רבות לה" (1976) שהפיק לו רכטר. איינשטיין חיבר ללחן מילים בעברית והוא נקרא "לא היה מה שהיה".
שני לחנים לשירי משוררים מוכרים:
 "כשאור דולק בחלונך" (עמוס אטינגר) מוכר בלחנו של סשה ארגוב ובביצוע שלישיית גשר הירקון. ארגוב כתב את השיר כסרנדה ואילו רכטר וקנר כתבו לו לחן קצבי והומוריסטי, המחולק לשני חלקים בסגנונות שונים לחלוטין זה מזה.
 "לבדו" (נתן זך) המוכר בשם "לא טוב היות האדם לבדו" בלחנו המאוחר יותר (1978) של מתי כספי ובביצועיהם של דני ליטני, יהודית רביץ וכספי עצמו. הפעם ההבדל בלחנים הפוך: כספי התאים למילים לחן עולץ וקצבי, בעוד שקנר ורכטר יצרו לו לחן איטי ומהורהר. נורית גלרון שרה את הלחן של רכטר, וגרסה זו הופיעה במהדורת התקליטור של אלבומה "שירים באמצע הלילה" שהוקדש לשיריו של זך.
 "בלוז שקט מהדרך", השיר החותם את האלבום, הוא השיר היחיד ששר המתופף זהר לוי.

רשימת השירים

קרדיטים

חברי ההרכב 
אבנר קנר: שירה, פסנתר, פסנתר חשמלי, מלוטרון, מלחין, מעבד
יוני רכטר: שירה, פסנתר, פסנתר חשמלי, מוג, אורגן המונד, מלחין, מעבד
זהר לוי: תופים

מוזיקאים אורחים 
אלון אולארצ'יק: גיטרה בס (שירים: 1, 5, 8, 9, 10, 11)
אבנר יפעת: גיטרה בס (שירים: 2, 3, 4, 6, 12)
אריק כהן: גיטרה בס (שיר 7)
יוסי פיאמנטה: גיטרה חשמלית (שיר 10)
מאיר פניגשטיין: תופים (שירים 5, 9)
אפרים שמיר: קולות רקע (שיר 8)
שלמה גרוניך: קולות רקע (שירים 7, 9)

הפקה 
טכנאי הקלטה: פרנקי גליקסמן וטומי פרידמן
 מפיקים: אשר ביטנסקי וצביקה כגן
ציור עטיפה: מיכל לויט

הסבה לדיסק 
 עריכה דיגיטלית: די. מסטר
 הפקת הדיסק: אודי הניס, תמי סטמרי
 הפקה בפועל: אפרת לוין

קישורים חיצוניים 

 האלבום 14 אוקטבות באתר הרשמי של יוני רכטר
 רשימת השמעה של האלבום 14 אוקטבות באתר YouTube
 יואב קוטנר, למרות הכל פרק 74 - ארבע עשרה אוקטבות באתר גלי צה"ל.
 אורי ברייטמן, 14 אוקטבות ועוד, ריאיון עם אבנר קנר, נובמבר 2002, Mitkadem.co.il
 אורי ברייטמן, ראיון פרוגרסיבי עם יוני רכטר, 13 באוגוסט 2004, Mitkadem.co.il
 עידו לויט, ביקורת על האלבום 14 אוקטבות, באתר השרת העיוור, 21 בנובמבר 2002

הערות שוליים 

אלבומי 1975
אלבומים בעברית
אלבומי רוק ישראליים
אלבומי רוק מתקדם